Hensikt

Ledelsen på Haukeland universitetssjukehus skal årlig gjennomgå miljøstyringssystemet for å sikre at det er velegnet, tilstrekkelig og virkningsfullt.

Omfang

Ledelsens gjennomgåelse (LG) gjennomføres en gang i året samt en oppfølging av handlingsplanen senere på året.

Ansvar

Miljørådgiver utarbeider grunnlaget for ledelsens gjennomgåelse, og samarbeider med ledelsens representant.

Gjennomføring

Ledelsens gjennomgåelse følger arbeidsformen som er vanlig i foretaket. Det betyr en behandling i direktørens arbeidsutvalg før den gjennomgås i foretaksledelsen.

Ved store miljøpåvirkninger eller endringer som er av stor betydning for hele organisasjonen skal endringene gjennomgås med ledelsen så snart som mulig.

Ledelsens gjennomgåelse skal dokumenteres og alle punktene i gjennomgangen skal protokolleres. Dette gjelder også alle beslutninger som tas i forbindelse med gjennomgangen.

Gjennomgang skal omfatte vurdering av:

a) Status for tiltak fra tidligere gjennomgang som LG gruppen har foretatt;

b) Endringer i:

- eksterne og interne forhold som er relevante for ledelsessystemet for miljø

- behov hos og forventninger fra interesseparter, inkludert samsvarsforpliktelser

- vesentlige miljøaspekter

- risiko og muligheter

c) i hvilken grad miljømål er oppnådd;

d) informasjon om organisasjonens miljøprestasjon, inkludert trender angående:

- avvik og korrigerende tiltak

- resultater av overvåkning og måling

- overholdelser av samsvarsforpliktelser

- revisjonsresultater

e) tilstrekkelige ressurser;

f) relevant(e) henvendelser(r)fra interesseparter og klager

g) muligheter for kontinuerlig forbedring.

Referat fra den årlige gjennomgangen skal omfatte:

- konklusjoner om fortsatt hensiktsmessighet, tilstrekkelighet og virkning for ledelsessystemet for miljø

- konklusjoner om kontinuerlig forbedring av muligheter

- beslutninger om eventuelle behov om endringer av ledelsessystemet for miljø, inkludert ressurser

- eventuelle tiltak som er nødvendige hvis miljømålene ikke oppnås;

- muligheter til å forbedre integreringen av ledelsessystemet for miljø med andre driftsprosesser, om nødvendig

- eventuelle følger for organisasjonens strategiske retning.

Link til ledelsens gjennomgang, Helse Bergen Innsiden Miljø- og klimaarbeidet

Siste endringer:

Forlenget gyldighet til 24.09.2025

Referanser:

ISO 14001:2015